Pápežský palác v Castel Gandolfo

Pápežský palác () v Castel Gandolfo je svetoznáme pápežské letné sídlo. Spolu s priliehajúcou vilou Barberini je majetkom Svätého stolca a od podpisu lateránskych zmlúv v roku 1929 má exteritoriálny status.

Dejiny 
Pôvodne na jeho mieste stál hrad, potom jeho ruiny. V roku 1596 ruiny s celou obcou odkúpil od Savelliovcov camerlengo. Prvým pápežom, ktorý navštívil Castel Gandolfo, bol Klement VIII. Pápež Urban VIII., ktorý tu bol prvý raz v roku 1626, sa rozhodol vybudovať na mieste starej pevnosti palác a letné sídlo pápežov.

Palác bol vybudovaný v 17. storočí podľa návrhov staviteľa Carla Madernu na ruinách starej pevnosti a čiastočne i základoch paláca cisára Domiciána. Pred priečelím paláca je malé námestie, v roku 1870 (po likvidácii Pápežského štátu talianskymi vojskami) premenované na námestie Slobody (it. Piazza della Libertà). V rokoch 1870-1929 nebol palác využívaný.

Počas druhej svetovej vojny sa exteritoriálny status paláca veľmi osvedčil. Na príkaz Pia XII. bol palác premenený na útočisko utečencov skrývajúcich sa pred nacistami. Podľa Dalina tu našli úkryt minimálne tri tisíce Židov, ktorých správa paláca ubytovala a poskytovala im kóšer stravu. Niektoré ženy tu porodili, ako improvizovaná pôrodná sála im poslúžili súkromné komnaty Pia XII.

V paláci zomreli pápeži Pius XII. (1958) a Pavol VI. (1978).

Referencie

Literatúra 
 Giovanni Antonio Ricci, Memorie storiche dell'antichissima città di Alba Longa e dell'Albano moderno , Roma, Giovanni Zempel, 1787, pp. 272.
 Gaetano Moroni, Dizionario di erudizione storico-ecclesiastica, Venezia, Tipografia Emiliana, 10º vol., 1841. Il volume è consultabile anche su Google Libri.
 Antonio Nibby, vol. I in Analisi storico-topografico-antiquaria della carta de' dintorni di Roma , IIa ed., Roma, Tipografia delle Belle Arti, 1848, pp. 546. 
 Giuseppe Lugli, Le antiche ville dei Colli Albani prima dell'occupazione domizianea , Roma, Loescher, 1915.
 Giuseppe Lugli, La villa di Domiziano sui Colli Albani: parte II , Roma, Maglione & Strini, 1920. 
 Filippo Coarelli, Guide archeologiche Laterza - Dintorni di Roma , Bari-Roma, Casa editrice Giuseppe Laterza & figli, 1981. 
 Saverio Petrillo, I papi a Castel Gandolfo , Velletri, Edizioni Tra 8 & 9, 1995. 
 Graziano Nisio, Dalla leggendaria Alba Longa a Castel Gandolfo , Castel Gandolfo, Il Vecchio Focolare, 2008.

Iné projekty

Externé odkazy 
 Descrizione ufficiale delle Ville Pontificie dal sito istituzionale dello Stato della Città del Vaticano
 Webcam di Villa Barberini dal sito istituzionale dello Stato della Città del Vaticano

Zdroj 

Paláce v Taliansku
Barokové stavby v Taliansku
Vatikán
Castel Gandolfo
Stavby v Laziu